1η Σεπτεμβρίου, 2017

Η Opel στο 67ο Διεθνές Σαλόνι Αυτοκινήτου της Φρανκφούρτης

**Καλωσορίσατε στην “X-Ville”: Το Περίπτερο της Opel στη Φρανκφούρτη είναι αφιερωμένο στον Άνθρωπο Εν Κινήσει**

* Παγκόσμιες πρεμιέρες και διαδραστικές εμπειρίες στην Crossville, την πόλη της Opel
* Βιώστε καινοτομίες σε μία ατμόσφαιρα ευεξίας γιατί ‘Το μέλλον ανήκει σε όλους’
* #OpelSocialNight: διαγωνισμός φωτογραφίας για ‘επιδραστικά’ πρόσωπα του διαδικτύου
* Διαγωνιστείτε στην οδήγηση και κερδίστε ένα Opel Crossland X
* Αποκτήστε δωρεάν εισιτήρια εισόδου στην Έκθεση με το εικονικό Grandland X

Στο φετινό, διεθνές Σαλόνι Αυτοκινήτου της Φρανκφούρτης (14-24 Σεπτεμβρίου), η Opel ετοιμάζετε να γιορτάσει τις [παγκόσμιες πρεμιέρες](http://media.gm.com/media/gr/el/opel/news.detail.html/content/Pages/news/gr/el/2017/opel/08-22-iaa-summary.html) πολυάριθμων νέων μοντέλων – από το Grandland X SUV, το Insignia GSi και το Insignia Country Tourer, μέχρι επιβατικά van Vivaro Tourer και Vivaro Life. Εκτός από τα νέα μοντέλα, το σταντ Opel **“X-Ville”** (που προφέρεται “Crossville”) **D09 στο Hall 8.0** είναι πραγματικά μοναδικό. Με τη μορφή μιας πόλης σε μικρογραφία, το περίπτερο είναι από μόνο του μία εμπειρία για τους επισκέπτες, περιλαμβάνοντας τον τοίχο αναρρίχησης “X-Corner”, το Insignia Exclusive Studio και πολλά ακόμα. Σύμφωνα με το δόγμα της μάρκας “Το μέλλον ανήκει σε όλους” στο επίκεντρο του περιπτέρου της Opel βρίσκονται οι άνθρωποι.

Σε ειδική εκδήλωση με την ονομασία **#OpelSocialNight** πέντε ‘influencers’ των μέσων κοινωνικής δικτύωσης θα απεικονίσουν τις παγκόσμιες πρεμιέρες των μοντέλων Opel μέσα από μία νέα διάσταση στο ειδικά διαμορφωμένο microsite της εταιρίας. Η Opel είναι επίσης εταίρος στο διαγωνισμό **“*Deutschlands beste Autofahrer*”** (Ο Καλύτερος Οδηγός της Γερμανίας), προσφέροντας ένα στόλο οχημάτων με τον οποίο οι συμμετέχοντες πρέπει να επιδείξουν τα οδηγικά τους προσόντα. Το πρώτο βραβείο για κάθε νικητή / νικήτρια είναι ένα Opel Crossland X.

«Οι παγκόσμιες πρεμιέρες μας, και κυρίως το στιλάτο αλλά πρακτικό Grandland X SUV και οι εκδόσεις GSi και Country Tourer του Insignia, θα γοητεύσουν τους επισκέπτες της Έκθεσης της Φρανκφούρτης» σχολιάζει η Διευθύντρια Μάρκετινγκ της Opel, Tina Müller. «Υπάρχουν πολλά για να ανακαλύψετε στην Opel X-Ville όπως και στα νέα μας μοντέλα. Ελάτε να δείτε τη μικρή μας πόλη, απολαύστε την ατμόσφαιρα και μοιραστείτε τις εμπειρίες σας στα social media. Ανυπομονούμε να σας καλωσορίσουμε!»

**Opel-X-Ville: περιπέτεια, πληροφορίες, σουβενίρ και άλλα**

Η Opel X-Ville που εκτείνεται γύρω από το Grandland X SUV είναι πολύχρωμη και ζωντανή σαν πραγματική πόλη. Καλύπτει μία επιφάνεια 3.300 m2 και προσκαλεί τους επισκέπτες σε ένα διαφορετικό είδος εμπειρίας στην πόλη με το παράγοντα ‘ευεξία’. Τα βασικά εκθέματα είναι τα μοντέλα Opel X. Στο **“Accessory Studio”,** οι άνθρωποι της Opel θα δείξουν στους επισκέπτες τις δυνατότητες εξατομίκευσης της οικογένειας X με αξεσουάρ για σπορ και δραστηριότητες ελεύθερου χρόνου. Οι πιο περιπετειώδεις μπορούν να προσπαθήσουν να ανέβουν στον τοίχο αναρρίχησης ύψους 6m στο **X-Corner** – με απόλυτη ασφάλεια και τη βοήθεια έμπειρων εκπαιδευτών. Οι λάτρεις του surf ίσως προτιμήσουν ένα surf-tour στις νέες επιβατικές εκδόσεις του Opel Vivaro. Θα μπορούν να διεκδικήσουν επτά ασορτί σανίδες του σερφ. Το μόνο που θα πρέπει να κάνουν είναι να πάνε σε ένα από τα Vivaro van του περιπτέρου και μετά να αναζητήσουν αυτοκόλλητα του surf κρυμμένα σε όλη την X-Ville. Ο τυχερός νικητής του μεγάλου βραβείου θα λάβει ένα **Vivaro με σανίδα του surf** που θα μπορεί να χρησιμοποιήσει για ένα μήνα.

Το **“Exclusive Studio”** στην X-Ville υποστηρίζει το λανσάρισμα του προγράμματος εξατομίκευσης Opel Exclusive. Εδώ, οι επισκέπτες θα ανακαλύπτουν πώς το νέο Opel Insignia μπορεί να βάφεται σε οποιαδήποτε σχεδόν αγαπημένη απόχρωση των πελατών, για παράδειγμα, στο χρώμα των ματιών των δικών τους ανθρώπων. Σουβενίρ όπως μινιατούρες αυτοκινήτων και μπουφάν soft-shell διατίθενται στο **Opel-Shop.** Οι επισκέπτες θα έχουν τη δυνατότητα να χορτάσουν την πείνα τους με μία ποικιλία φρεσκοψημένων cookies στο **Cookie-Station,** ενώ, όσοι ενδιαφέρονται για τη σιλουέτα τους,έχουν την επιλογή να δοκιμάσουν τα νόστιμα, τοπικά μήλα. Επίσης θα μπορούν να φορτίζουν τις κινητές συσκευές τους και να μοιράζονται τις εντυπώσεις τους “live” μέσω των social media με την οικογένεια και τους φίλους. Η Opel κάνει τις καινοτομίες προσιτές σε όλους – όχι μόνο στα αυτοκίνητά της αλλά και στην X-Ville όπου οι άνθρωποι είναι πλήρως συνδεδεμένοι με τον εξωτερικό κόσμο.

**#OpelSocialNight: Συναρπαστικά φωτογραφικά ενσταντανέ και ένα Grandland X σαν κύριο βραβείο**

Μία αξιοσημείωτη δραστηριότητα της Opel στα social media κατά τη διάρκεια της Έκθεσης της Φρανκφούρτης θα είναι το [**#OpelSocialNight**](https://www.facebook.com/hashtag/opelsocialnight?source=feed_text&story_id=1658780420833941)**,** ένας ασυνήθιστος διαγωνισμός όπου θα συμμετάσχουν κορυφαίοι ‘influencers’ των social media στη Γερμανία με δημιουργικές φωτογραφίες, βίντεο, GIF ή boomerang. Οι πέντε φιναλίστ έχουν την ευκαιρία από τις 7.00 μ.μ. μέχρι τα μεσάνυχτα της 14ης Σεπτεμβρίου να τραβήξουν ασυνήθιστες φωτογραφίες των Opel στην X-Ville. Μετά, μπορούν να τις αναρτήσουν τις επόμενες ημέρες της έκθεσης – μία φωτογραφία ή βίντεο ανά ημέρα και ‘influencer’ – στα κανάλια κοινωνικής δικτύωσης που χρησιμοποιούν. Τα αποτελέσματα θα υπάρχουν σε ένα social night microsite που δημιουργήθηκε ειδικά από την Opel και οι χρήστες θα ψηφίσουν τα αγαπημένα τους. Τον τυχερό νικητή περιμένει ένα πολύτιμο βραβείο – ένα ολοκαίνουργιο Opel Grandland X, και από τα περίοπτα μοντέλα της Φρανκφούρτης. Οι ενδιαφερόμενοι ‘Influencers’ μπορούν να συμπληρώσουν τη σχετική αίτηση στο socialnight@opel.com μέχρι τις 3 Σεπτεμβρίου.

**Διαγωνισμός “Ο καλύτερος οδηγός της Γερμανίας”: στον επόμενο γύρο στο τιμόνι ενός Opel**

Εκτός από τις δραστηριότητες στην X-Ville, η Opel είναι εταίρος στο διαγωνισμό *“Deutschlands beste Autofahrer”* (Ο καλύτερος οδηγός της Γερμανίας). Το βραβείο για το νικητή του διαγωνισμού στις 23 Οκτωβρίου είναι ένα Opel Crossland X, αλλά μέχρι τότε, οι συμμετέχοντες πρέπει να επιδείξουν το ταλέντο τους στην οδήγηση κατά τη διάρκεια της Έκθεσης στο υπαίθριο περίπτερο F2 μπροστά από το *Festhalle*. Για το σκοπό αυτό, η Opel προσφέρει ένα στόλο αυτοκινήτων που περιλαμβάνει από Corsa, Astra και Crossland X μέχρι Insignia. Οι συμμετέχοντες πρέπει να ολοκληρώσουν διάφορους πρακτικούς ελιγμούς με ελάχιστα σφάλματα στο μικρότερο δυνατό χρονικό διάστημα ή να οδηγήσουν με ακρίβεια σε ένα στόχο στο έδαφος στο “Auto-Dart”. Αυτές και άλλες θεωρητικές δοκιμές πρέπει να εκτελεστούν με επιτυχία, πριν οι συμμετέχοντες προχωρήσουν στον επόμενο γύρο του *“Deutschlands beste Autofahrer”*.

Η X-Ville θα ανοίξει την Τρίτη, 12 Σεπτεμβρίου, όταν ο **CEO της Opel, Michael Lohscheller, παρουσιάσει όλα τα νέα μοντέλα της μάρκας κατά τη διάρκεια συνέντευξης τύπου από τις 9.10 μέχρι τις 9.25 π.μ**.

Ακόμα και πριν από την επίσημη έναρξη της έκθεσης, είναι απαραίτητη μία ματιά στο [Facebook](https://www.facebook.com/hashtag/opelsocialnight?source=feed_text&story_id=1658780420833941) και το [Twitter](https://twitter.com/opelde?lang=de), καθώς η Opel προσφέρει δωρεάν **10 x 2 εισιτήρια εισόδου** στα Γερμανικά website της. Πολυάριθμα εισιτήρια είναι κρυμμένα στο εσωτερικό ενός εικονικού Opel Grandland X. Όσοι βρουν όλα τα εισιτήρια έχουν πολλές ευκαιρίες να κερδίσουν δύο από τα πολυπόθητα εισιτήρια εισόδου και να απολαύσουν την εμπειρία της Opel X-Ville από πρώτο χέρι.

**Υπεύθυνη επικοινωνίας:**

Αμαλία Γιαννακοπούλου

+30-210-6164646
Διευθύντρια Επικοινωνίας
amalia.ag.giannakopoulou@opel.com